Hei, denne artikkelen er over ett år gammel og kan inneholde utdatert informasjon

(Dagbladet): Altinn har i dag opplevd store problemer i forbindelse med selvangivelsen.

- Vi har hatt veldig stor pågang, så noen får opp det vi kaller en ventetidsplakat, så langt ser det ut til at alle etter hvert kommer inn, sa Astrid Mjærum, kommunikasjonsdirektør i Skatteetaten til Dagbladet tidligere i dag.

Nå frustrerer tjenesten brukerne igjen:

Flere har ringt til Dagbladet og forteller at når de skal logge inn på tjenesten, havner de på en annen konto.

Alle forteller har kommet til samme person, en nordmann med fornavn Kenneth.

Ved å bli logget inn på nordmannens konto får brukerne tilgang til vedkommendes personnummer og informasjon om firmaet han jobber for.

Dermed kan han ha blitt blottlagt for hele kongeriket.

Dagbladet har valgt å anonymisere etternavnet og personnummeret til Kenneth av hensyn til personvernet.

Tidligere i dag ble det kjent at over 270 000 selvangivelser inneholder en feil, på grunn av at Skatteetaten ikke har fått registrert opplysninger om aksjefond og obligasjonsfond.

Dagbladet kommer med mer.

